laion/Wikipedia-Exotic huggingface dataset:
טיכון ג'יזנבסקי

טיכון איגורביץ' ג'יזנבסקי (ברוסית: Тихон Игоревич Жизневский; נולד ב-30 באוגוסט 1988, זלנוגרדסק, מחוז קלינינגרד) הוא שחקן תיאטרון וקולנוע רוסי. הוא למד בבית ספר בזלנוגרדסק, שבקלינינגרד. למד בכיתת התיאטרון של הליסאום מס' 49 בעיר קלינינגרד. בשנת 2005 הוא החל את לימודיו האקדמיים, בשנת 2009 סיים את לימודיו במכון לתיאטרון על שם בוריס שצ'וקין, אצל מרינה פנטלבה (1937–2009) ו-ואלרי פוקין. מאז 2009, הוא שחקן בתיאטרון אלכסנדר (שמו הרשמי המלא הוא "תיאטרון הדרמה האקדמי הרוסי על שם אלכסנדר ג. פושקין"). הופעת הבכורה בתיאטרון הייתה בתפקידו כחבר מקהלה במחזה "צאר אדיפוס" מאת סופוקלס (בימוי: ט. טרזופולוס). 2006 - הפראים - וניה, סטודנטית 2007 - יום הזעם - מיטקה 2009 - מכורים למשחק - "ארוך" 2010 - מכורים למשחק 2. רמה חדשה - "ארוך" 2013 - סוכן למשימות מיוחדות 4 - התאומים קיריל ואולג לסקין 2013 - מלחמות השוטרים 7 - סרגיי גרסימוב "הנס", רוצח 2014 - 7 רגל מתחת לאדמה - פשה אושקוב, התפקיד הראשי 2020 - אש - מקסים שוסטוב, התפקיד הראשי 2021 - טופי 2021 - מייג'ור גרום: רופא המגפה - איגור גרום, התפקיד הראשי 2021 - ברית ההצלה: זמן הזעם 2021 - האוסקר הראשון 2023 - גרום: ילדות קשה - איגור גרום המבוגר (הופעת קמע) 2024 - מייג'ור גרום: המשחק - איגור גרום טיכון ג'יזנבסקי, ברשת החברתית פייסבוק טיכון ג'יזנבסקי, ברשת החברתית אקס (טוויטר) טיכון ג'יזנבסקי, ביישום טלגרם טיכון ג'יזנבסקי, ברשת החברתית אינסטגרם טיכון ג'יזנבסקי, ברשת החברתית טיקטוק טיכון ג'יזנבסקי, ברשת החברתית VK טיכון ג'יזנבסקי, במסד הנתונים הקולנועיים IMDb (באנגלית) טיכון ג'יזנבסקי, במסד הנתונים הקולנועיים KinoPoisk (ברוסית) טיכון ג'יז'נבסקי באתר תיאטרון אלכסנדר (ברוסית) רוסיה-K - קווים לדמותו של טיכון ג'יזנבסקי (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
משה בן רפאל אטיאס

משה בן רפאל אטיאס (בבוסנית: Moše Ben Rafaél Attias, מוכר גם בכינויים: זקי אפנדי, Zeki Effendi, ומשה רפאילוביץ', Moše Rafajlović;‏ 1845, סרייבו, האימפריה העות'מאנית – 2 ביולי 1916, סרייבו, האימפריה האוסטרו-הונגרית) היה חוקר אסלאם, היסטוריון ומשורר יהודי בן יהדות סרייבו. משה בן רפאל אטיאס נולד למשפחת נכבדים יהודית ספרדית מקרב קהילת סרייבו. הוא רכש השכלה יסודית במלדארי ובהמשך רכש השכלה תיכונית בבית הספר הממשלתי העות'מאני שבעירו. בהמשך, עבר לקונסטנטינופול ובה רכש השכלה תאולוגית גבוהה בלימודי אסלאם סופי והתמחה בכתביו של המשורר והפרוזאי הפרסי בן ימי הביניים סעאדי שיראזי(אנ'). לאחר לימודיו זכה לתואר אפנדי ונודע בכינויו זקי אפנדי. לאחר תום לימודיו שב לסרייבו והועסק במנגנון גביית המיסים העות'מאני בעיר. ב-1878, לאחר כניסת האוסטרו-הונגרים לעיר, הועסק לתקופה מסוימת גם במנגנון הממשל האוסטרו-הונגרי. בהמשך, כיהן כגזבר אגודת "לה בֶּנְווֹלֶנְצִיָיה" (La Benvolencia) אשר פעלה למתן תמיכה לבני הקהילה שנקלטו במערכת החינוך של סרייבו ובהמשך גם לסטודנטים מקרב הקהילה שנקלטו במוסדות להשכלה גבוהה. הוא פרסם שירים בעיתונות היהודית שנכתבו בספרדית קסטליאנית ולא בלאדינו תחת שם העט "El Amante de la Luz" (מספרדית: "אוהב האור"). ב-1901 פרסם את ספרו: "La historia de los judiós de Bosna", ההיסטוריה של יהודי בוסניה. בהמשך, פרסם ביוגרפיה אודות הרב משה דאנון אשר כיהן כרב הראשי של יהודי סרייבו בשנים 1815–1830, נפטר בדרכו לארץ ישראל ונקבר בסטולאץ. בהקשר לרב משה דאנון, פרסם אטיאס את סיפור הצלתם של הרב דאנון ונכבדי הקהילה היהודי על ידי הקהילה המוסלמית בסרייבו, אשר התקוממה נגד הוואלי מהמט רושדי פאשא (Mehmed Rušdi Pasha), משום שכלא את הרב דאנון והנכבדים ודרש תמורתם כופר נפש בסכום גבוה. נכבדי הקהילה המוסלמית אף עתרו לסולטאן מהמוט השני בבקשה שיחליף את הוואלי. ב-1908 הוקלט אטיאס כאשר הוא מקריא משיריו וההקלטה נשמרה בהמשך בארכיון הפונוגרמי בווינה. ב-1911 יצא לסיור בבוסניה, ממלכת סרביה וקוסובו ביחד עם המלחין והמוזיקולוג מנואל מנריקה דה לארה (ספ') ותיעד טקסטים, שירים ורומנסות שהיו שגורים בקרב הקהילות היהודיות. משה בן רפאל אטיאס הלך לעולמו בסרייבו ב-1916 ונקבר בבבית הקברות הספרדי הישן. הכיתוב על מצבת קברו הוא בלטינית, בעברית ובערבית. Julia Phillips Cohen, Sarah Abrevaya Stein, ‏Sephardic Scholarly Worlds: Toward a Novel Geography of Modern Jewish History, Jewish Quarterly Review, Volume 100, Number 3, Summer 2010, pp. 349–384 סטפן שוורץ, Balkan Dreams, Modern Realities; Sarajevo, Center of Sephardism, באתר forward.com (באנגלית). Life of Zeki Effendi is a Symbol of the centuries-long Cooperation between Jews and Muslims, באתר sarajevotimes.com (באנגלית). JUDEO-SPANISH FROM THE BALKANS THE RECORDINGS BY JULIUS SUBAK (1908) AND MAX A. LURIA (1927, באתר oeaw.ac.at (באנגלית). Michael Colborne, ‏The Unknown Hero of Jewish-Muslim Cooperation, on One Bullet-ridden Tombstone, באתר הארץ (באנגלית). ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משה בן רפאל אטיאס".
קרחון דמורסט (אנטארקטיקה)

קרחון דמורסט (באנגלית: Demorest Glacier) הוא קרחון בצידו הצפון-מזרחי של מישור המימונט, בחוף המזרחי של ארץ גרהאם, בחצי האי האנטארקטי שבאנטארקטיקה. הקרחון הוא אחד מארבעת קרחוני וירלווינד; הקרחון זורם לכיוון דרום-מזרח ונשפך למפרצון וירלווינד, בין קרחון פלינט לקרחון מאת'. גובהו של הקרחון 23 מטרים מעל פני הים. הקרחון התגלה על ידי מגלה הארצות האוסטרלי סר יוברט וילקינס בטיסתו ב־20 בדצמבר 1928. הקרחון צולם מן האוויר על ידי השירות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947. אנשי סקר חסות איי פוקלנד קראו לקרחון על שמו של מקס ה. דמורסט (Max H. Demorest), חוקר קרחונים אמריקאי. קרחון דמורסט באתר הסקר הגאולוגי של ארצות הברית קרחון דמורסט באתר הגאזט האנטארקטי של ממשלת אוסטרליה קרחון דמורסט באתר הגאזט האנטארקטי המשווה SCAR של ממשלת אוסטרליה מפת אזור קרחון דמורסט מידע גאוגרפי והיסטורי מידע גאוגרפי
קרחון דמורסט

האם התכוונתם ל... קרחון דמורסט (אנטארקטיקה) – קרחון במישור המימונט בארץ גרהאם בחצי האי האנטארקטי שבאנטארקטיקה קרחון דמורסט (אלסקה) – קרחון במחוז ג'ונו במדינת אלסקה שבארצות הברית
עודד דוידוף

עודד דוידוף (נולד ב-21 בפברואר 1967) הוא במאי קולנוע וטלוויזיה ישראלי, זוכה שני פרסים מטעם האקדמיה לטלוויזיה. דוידוף נולד בירושלים. הוא בנו של שחקן ומאמן הכדורגל דוד דוידוף. למד בבית הספר סם שפיגל לקולנוע ולטלוויזיה. סרט ביכוריו, "אוקטן 96", זכה בצל"ש בתחרות הסרט הקצר 1993. סרט הגמר שלו, "בידיים טובות" (1994), נבחר כאחד מעשרת הסרטים הטובים ביותר בכל הזמנים, של בית הספר סם שפיגל. זכה בפרסים בפסטיבל מינכן ובפסטיבלים נוספים. בשנת 2001 ביים דוידוף את הסרט "מרס תורכי", מותחן קומי המבוסס בחופשיות על רב המכר של לימור נחמיאס מ-1996, "צבוטותי". בשנת 2005 ביים את הסדרה "מישהו לרוץ איתו", המבוססת על ספרו של דויד גרוסמן באותו שם. הסדרה הפכה לסרט קולנוע בשם זה, שהוצג בערב הפתיחה של פסטיבל הקולנוע ירושלים ביולי 2006 והיה לסרט הישראלי הראשון שפתח פסטיבל זה. בשנת 2007 ביים את הסדרה הקומית "הכל דבש", ובשנת 2009 את סדרת המתח הבולטת "תמרות עשן". ב-2012 יצא לבתי הקולנוע סרטו "הדילרים". הסרט לא זכה לביקורות טובות וכשל בבתי הקולנוע. ב-2019 ביים את הסדרה "תיק נעדר" המשודרת בערוץ כאן 11 ונמנה עם יוצריה. באותה שנה החל שידור הסדרה "אבא משתדל" בערוץ כאן 11, אותה יצר דוידוף יחד עם טל פרידמן, שאף משחק בסדרה בתפקיד ראשי. בשנת 2023 יצאה הסדרה "מלאך משחית" אותה יצר. אשתו לשעבר של דוידוף היא הבמאית דפנה לוין. בידיים טובות (1994) מרס תורכי (2001) מישהו לרוץ איתו (2006) הכל דבש (2007) תמרות עשן (2011) הדילרים (2012) תא גורדין (2015) אטלנטיקה (2015) עקרון ההחלפה (2016) לצבי יש בעיה (2019) תיק נעדר (2019) אבא משתדל (2019) שבאבניקים (2020) מלאך משחית (2023) מדיה וקבצים בנושא עודד דוידוף בוויקישיתוף עודד דוידוף, במסד הנתונים הקולנועיים IMDb (באנגלית) עודד דוידוף, באתר AllMovie (באנגלית) עודד דוידוף, במסד הנתונים הקולנועיים KinoPoisk (ברוסית) רונית מזרחי, יורי בלכרוב, בגובה העיניים עם עודד דוידוף, באתר nrg‏, 10 ביולי 2009 נחום מוכיח, ריאיון על סרטו "הדילרים", באתר הבמה, 1 באוגוסט 2012 על הסרט "בידיים טובות", באתר בית הספר סם שפיגל
דווארס דור פלנדרן

דווארס דור פלנדרן (בהולנדית: Dwars door Vlaanderen) הוא מרוץ אופניים חד יומי שנערך בחודש אפריל/מרץ מאז 1945. המרוץ מתחיל ב-רוזלייר (אנ') ומסתיים ב-ווארגם (אנ'). מ-2017, המרוץ הוא חלק מסבב מרוצי הוורלד טור. משנת 2012, מתקיים גם מרוץ נשים. המרוץ החל בשנת 1945 מסנט טרוידן (אנ') והסתיים בווארגם, ריק ואן סטינברגן הבלגי ניצח אותו. המרוץ נקרא "דווארס דור בלחייה" (België), שם שנשמר עד 1999. מ-1946–1964 (לא כולל 1948), המרוץ נערך כמרוץ קטעים של יומיים. מ-1965, המרוץ הוא מרוץ חד יומי. מהדורה אחת, של 1971, בוטלה. מ-2017, המרוץ הוא חלק מסבב מרוצי הוורלד טור ונחשב לאחת מקלאסיקות האביב כאשר הוא מתקיים בשיא העונה של המרוצים הבלגיים, לפני הרונדה ון פלנדרן, למרות כך, הוא נחשב לאחד מהמרוצים השוליים מהקלאסיקות ולרוב היצע הרוכבים שמשתתפים בו הוא פחות איכותי משאר הקלאסיקות. מדיה וקבצים בנושא דווארס דור פלנדרן בוויקישיתוף אתר האינטרנט הרשמי של דווארס דור פלנדרן אתר האינטרנט הרשמי של דווארס דור פלנדרן (בהולנדית, בצרפתית ובאנגלית) דווארס דור פלנדרן, ברשת החברתית פייסבוק דווארס דור פלנדרן, ברשת החברתית אקס (טוויטר) דווארס דור פלנדרן, ברשת החברתית אינסטגרם אתר המרוץ
קרחון דמורסט (אלסקה)

קרחון דמורסט (באנגלית: Demorest Glacier) הוא קרחון במחוז ג'ונו, במדינת אלסקה שבארצות הברית. הקרחון ממוקם בהרי החוף של אלסקה, מוצאו של הקרחון בסמוך לגבול ארצות הברית - קנדה, והוא זורם לכיוון דרום- דרום-מערב ונשפך אל קרחון טאקו. הקרחון ממוקם 4.8 קילומטרים מערבית - צפונית-מערבית מפסגת הודג'קינס, ו- 40 קילומטרים צפונית מזרחית לעיר ג'ונו בירת אלסקה. אורכו של הקרחון 22.53 קילומטרים; וגובהו של הקרחון 1177.14 מטרים מעל פני הים. שמו של הקרחון ניתן לו בשנת 1953, על ידי הצוות שחקר את שדה הקרח ג'ונו. הקרחון נקרא על שמו של מקס האריסון דמורסט (Max Harrison Demorest), שהיה פרופסור לגאולוגיה באוניברסיטת דקוטה הצפונית וכן לימד באוניברסיטת ייל. קרחון דמורסט באתר הסקר הגאולוגי של ארצות הברית קרחון דמורסט באתר alaska.guide מידע גאוגרפי והיסטורי מידע היסטורי
קרחון מאת' (אנטארקטיקה)

קרחון מאת'אייס (באנגלית: Matthes Glacier) הוא קרחון בחוף המזרחי של ארץ גרהאם בחצי האי האנטארקטי שבאנטארקטיקה. אורכו של הקרחון 17 קילומטרים. הקרחון הוא אחד מארבעת קרחוני וירלווינד; הוא זורם לכיוון מזרח ונשפך אל מפרצון וירלווינד בין קרחון דמורסט וקרחון צ'מברלין. הקרחון התגלה על ידי מגלה הארצות האוסטרלי סר יוברט וילקינס בטיסתו ב- 20 בדצמבר 1928. הקרחון צולם מן האוויר על ידי השירות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947. אנשי סקר שטחי החסות קראו לקרחון על שמו של פרנסואה אמיל מאת' (François E. Matthes), באותה עת הגאולוג הראשי של הסקר הגאולוגי של ארצות הברית. קרחון מאת' באתר הסקר הגאולוגי של ארצות הברית קרחון מאת' באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
יוסף פרדקין

יוסף פרדקין (1928 – 2011) היה מפקד גדוד הסיור 28 שבחטיבה 55 בקרבות לשחרור ירושלים, ובעל עיטור העוז על גבורתו במבצע אבירי לב במלחמת יום הכיפורים. פרדקין נולד וגדל בתל עדשים. במלחמת העצמאות פיקד על יחידה של תושבי עמק יזרעאל שלחמה בקרבות לכיבוש עמק הירדן, מגדל העמק ובית לחם הגלילית. בהמשך עבר לחטיבת גולני והשתתף במבצע עובדה. לאחר שחרורו שב למושב ועסק בחקלאות. בשירות המילואים התנדב לחטיבת הצנחנים ובמלחמת סיני שימש כמפקד גדוד 28, גדוד המילואים של החטיבה. במלחמת ששת הימים פיקד על גדודו, עתה תחת חטיבת הצנחנים "חוד החנית", במהלך הקרבות לשחרור ירושלים. פרדקין הוסיף לפקד על הגדוד במלחמת ההתשה, במרדפים אחר מחבלים בבקעה, ולאחר מכן שוחרר משירות מילואים. עם פרוץ הקרבות במלחמת יום הכיפורים התנדב לפקד על מרחב ה"חצר", המתחם ממזרח לתעלת סואץ ששימש כבסיס לכוחות שצלחו את התעלה, אשר ספג הפגזות קשות מצד הצבא המצרי. על פועלו הוענק לו עיטור העוז. עמירם אזוב, צליחה: 60 שעות באוקטובר 1973, הוצאת דביר, תשע"א 2011. אורי דרומי, ב"חצר" תחת אש, באתר הארץ, 25 בנובמבר 2011 אלי אלון, סיפורו של מקום: בית העלמין תל עדשים, באתר News1 מחלקה ראשונה, 15 באוקטובר 2015 עיטור העוז שהוענק לסא"ל יוסף פרדקין, "אתר הגבורה" ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סיגפו

סיגפו הוא סינגל שכתב והלחין אמיר אטיאס וביצעה להקת "בית הבובות". הוא יצא לאור בשנת 2004. השיר נכתב והולחן על ידי אמיר אטיאס ממייסדי הלהקה. הוא יצא כסינגל השני מתוך אלבום הבכורה של הלהקה שנקרא בשם "מדפים". השיר היה ללהיט. במצעד הפזמונים העברי השנתי של גלגלצ דורג השיר במקום ה-34. משמעות שם השיר "סיגפו" היא הלחם של הכינוי "סיגה" עם המילה "פה". סיגה היא סיגלית, ידידה של חברי הלהקה שחזרה לארץ מחו"ל, ולכן היא "פה". סרטון השיר "סיגפו" באתר יוטיוב מילות השיר, באתר שירונט לדף השיר באתר הספרייה הלאומית ארז ארליכמן, בובות עליך ישראל, באתר ynet, 24 בנובמבר 2004 המצעד השנתי הישראלי תשס"ה, מתוך ארכיון המצעדים באתר גלגלצ השירים עם המילים הכי מביכות במוזיקה הישראלית, באתר וואלה, 30 בספטמבר 2011
קרחון מאת'

האם התכוונתם ל... קרחון מאת' (אנטארקטיקה) – קרחון במישור המימונט בארץ גרהאם בחצי האי האנטארקטי שבאנטארקטיקה קרחון מאת' (אלסקה) – קרחון במחוז ג'ונו במדינת אלסקה שבארצות הברית קרחוני מאת' (קליפורניה) – קרחון בהרי סיירה נבדה במחוז פרזנו במדינת קליפורניה שבארצות הברית
אורית זמיר

אורית זמיר (נולדה ב-26 ביולי 1972) היא יוצרת בתחום הקולנוע. היא פעילה כמפיקה, במאית, תסריטאית וכן כראש המגמה להפקה יוזמת בבית הספר סם שפיגל לקולנוע ולטלוויזיה. אורית זמיר נולדה והתחנכה בתל אביב. בילדותה שהתה מספר שנים בארצות הברית בעקבות שליחויות של משפחתה. עם שובה לישראל היא למדה בתיכון חדש בתל אביב במגמה המשלבת קולנוע, צילום וספרות. היא שירתה בצה"ל בחיל האוויר כעוזרת בקר בסוללת טילי נ"מ. אחרי שחרורה מצה"ל, התגוררה בניו יורק ולמדה כתיבת פרוזה ב-NYU. לאחר שובה לישראל, למדה כתיבת פרוזה ותסריטאות בקמרה אובסקורה - בית הספר לאמנות, וספרות אנגלית באוניברסיטת תל אביב. היא למדה בבית הספר סם שפיגל לקולנוע ולטלוויזיה בין השנים 1996 ל-2001, וסיימה את לימודיה בהצטיינות. במהלך לימודיה זכתה בפרס משרד החינוך להצטיינות בלימודים ובפרס ראש העיר ירושלים. סרט הגמר שכתבה וביימה, "עד 800 קלוריות", נתמך על ידי קרן אלי גלפנד, זכה בפרסים בישראל ומחוצה לה, והוקרן בערוץ הראשון והשני. עם סיום לימודיה בבית הספר סם שפיגל לקולנוע ולטלוויזיה השתלבה בתעשיית הקולנוע כעוזרת במאי ראשונה. בין הסרטים והסדרות שעבדה בהם: "מיס אנטבה", "כנפיים שבורות", "ריקי ריקי", "סיפור קיץ", "הכל דבש", "נודל", "המסע הארוך", "בטיפול". השתלמה כמפיקה במסגרות שונות, כולל ב-"Producers Network" היוקרתי של פסטיבל הקולנוע בקאן, בחממת המפיקים של פסטיבל רוטרדם, ובמיני EAVE. ב-2008 הקימה יחד עם שותפה לחיים יואב רועה את חברת ההפקה "גם סרטים". במסגרת החברה הפיקה את סרטי הקולנוע: "אסיה", "העדות", "מנפאואר", "אורחים לרגע". הסרטים הדוקומנטריים: "בתפקיד עצמם", "המעבדה", "משמרת לילה", "שיחות חוץ". כמו כן הייתה שותפה בהפקת הסדרה "המקוללים" והפיקה את הסדרה הדוקומנטרית "עוד סיפור אחד ודי", ואת סדרת הדרמה "תיק נעדר". סרטיה כמפיקה השתתפו בפסטיבלים בינלאומיים, ובהם פסטיבל הסרטים הבינלאומי בברלין ופסטיבל הסרטים של ונציה. ב-2016 כתבה וביימה את הסרט הקצר "בייביסיטר". הסרט זכה בפרס הסרט הקצר הטוב ביותר בפסטיבל הסרטים הבינלאומי חיפה, ובפרס הבימוי בפסטיבל Flickers, Rhode Island. כמו כן השתתף בפסטיבלים בינלאומיים רבים. פרסמה פרוזה פרי עטה בכתבי העת הספרותיים "גרנטה בעברית" (2018) ו"פטל" (2019). שימשה כמורה וחונכת בבית הספר סם שפיגל לקולנוע ולטלוויזיה, ומ-2018 משמשת כראש מסלול הפקה יוזמת. פעלה כלקטורית בקרן הקולנוע הישראלי, בחממת התסריטים הבינלאומית של בית הספר סם שפיגל, בפסטיבל הסרטים הבינלאומי חיפה, והייתה שופטת בתחרות הקולנוע הישראלי של דוקאביב. בינואר 2020 מונתה זמיר לנהל את חממת סם שפיגל לקולנוע בינלאומי מייסודו של בית הספר סם שפיגל לקולנוע ולטלוויזיה. אורית זמיר, במיזם "אישים" לתיעוד היצירה הישראלית אורית זמיר, במסד הנתונים הקולנועיים IMDb (באנגלית) אורית זמיר, באתר "אידיבי", מאגר הידע העברי לקולנוע ישראלי ועולמי אורית זמיר, באתר ספר הקולנוע הישראלי אורית זמיר, באתר ארכיון הסרטים הישראלי בסינמטק ירושלים אורית זמיר בגלריית הבוגרים של סם שפיגל
פסטיבל הג'אז בנמל קיסריה

ג'אז בנמל קיסריה היה פסטיבל ג'אז בינלאומי שהתקיים בנמל קיסריה בין השנים 2005–2010. הפסטיבל הראשון התקיים ביוני 2005. בפסטיבלי הג'אז בקיסריה נוגן ג'אז קלאסי ומסורתי. הסגנונות הבולטים שנוגנו בו היו סווינג ודיקסילנד ג'אז. במסגרת הפסטיבל הוצגו קונצרטים של אמנים בינלאומיים שניגנו את המוזיקה של לואי ארמסטרונג, ליונל המפטון, ארל היינס, סידני בשה, קאונט בייסי, קולמן הוקינס, בן ובסטר וכן יצירות של מלחיני המוזיקה הקלה האמריקאים ג'ורג' גרשווין, קול פורטר, דיוק אלינגטון ואירווינג ברלין, עם המקצבים של שנות ה-30 וה-40. מור שני‏, קיסריה תארח שוב פסטיבל ג'אז, באתר וואלה, 24 באפריל 2006 מרב יודילביץ', ג'אז בקיסריה נפתח, באתר ynet, 12 ביוני 2008 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
קרחון מאת' (אלסקה)

קרחון מאת' (באנגלית: Matthes Glacier) הוא קרחון במחוז ג'ונו, במדינת אלסקה שבארצות הברית. הקרחון ממוקם בהרי החוף של אלסקה, מוצאו של הקרחון בסמוך לגבול ארצות הברית - קנדה, והוא זורם לכיוון דרום- דרום-מערב ונשפך אל קרחון טאקו. הקרחון ממוקם 4.8 קילומטרים מזרחית - צפונית-מזרחית מהר אוגלבי, ו-27 קילומטרים צפונית מזרחית לעיר ג'ונו בירת אלסקה. אורכו של הקרחון 19.31 קילומטרים; וגובהו של הקרחון 1395.07 מטרים מעל פני הים. שמו של הקרחון ניתן לו בשנת 1964, על ידי הצוות שחקר את שדה הקרח ג'ונו. הקרחון נקרא על שמו של פרנסואה אמיל מאת' (Francois Emile Matthes), שהיה פרופסור לגאולוגיה בסקר הגאולוגי של ארצות הברית. קרחון מאת' באתר הסקר הגאולוגי של ארצות הברית קרחון מאת' באתר alaska.guide מפה טופוגרפית של אזור קרחון מאת' חקר אזור קרחון מאת' מידע גאוגרפי והיסטורי מידע היסטורי
יחסי נאורו–צ'ילה

יחסי נאורו–צ'ילה הם היחסים הדיפלומטיים הרשמיים שבין רפובליקת נאורו לבין הרפובליקה של צ'ילה. היחסים הדיפלומטיים הרשמיים שבין רפובליקת נאורו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין נאורו לצ'ילה כוננו באופן רשמי ב-6 בפברואר 1981. אזרחי צ'ילה שרוצים להיכנס, לבקר ולשהות בנאורו זקוקים לאשרה על מנת לעשות כן. גם אזרחי נאורו שרוצים להיכנס, לבקר ולשהות בצ'ילה זקוקים לאשרה על מנת לעשות כן. צ'ילה אינה מיוצגת בנאורו, הן בדרג השגרירות והן בדרג הקונסולרי. צ'ילה האמינה את שגרירותה שבקנברה, בירת אוסטרליה הסמוכה, על נאורו. נאורו אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה
חירות או מות

חירות או מות (במקור ביוונית: Ο Καπετάν Μιχάλης, "קפטן מיכאליס") הוא רומן שנכתב בשנת 1953 ביוונית מודרנית בדיאלקט כריתי על ידי הסופר היווני ניקוס קאזאנצאקיס בן כרתים. העלילה מספרת על המרד הנוצרי שהתרחש בשנת 1889 בכרתים. במרכז הספר מתואר הסכסוך שהתגלע בין תושבי כרתים הנוצרים לטורקים המוסלמים ששעבדו את כרתים במשך 129 שנה. בספר מופיעות ידיעות היסטוריות אמיתיות לצד תיאורים דמיוניים. דמותו של גיבור הספר קפטן מיכאליס מבוססת על דמותו של מיכאליס קאזנצאקיס שהיה אביו של קאזאנצאקיס. התואר קפטן אינו משמש כמינוח ימי אלא למפקד של קבוצת מורדים (כפי שהיה אביו של קאזאנצאקיס). הספר תורגם לשפות רבות ואף לטורקית ונחשב לאחד הספרים בעלי מספר התרגומים הרב ביותר מיוונית מודרנית. הספר תורגם מצרפתית לעברית על ידי מנשה לוין, ויצא לאור בשנת 1963 בהוצאת עם עובד. מוזיאון ניקוס קאזאנצאקיס (צרפתית, גרמנית ויוונית) גילי חסקין, כרתים - מסע בעקבות ניקוס קזנצקיס, באתר גילי חסקין. גילי חסקין, תולדות כרתים מימי הביניים ועד העת החדשה, באתר גילי חסקין - מדריך טיולים, ‏2013-10-06 poetrymagazines.org.uk - Selected Books (1), web.archive.org, ‏2007-03-27 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
יחסי מיקרונזיה–צ'ילה

יחסי מיקרונזיה–צ'ילה הם היחסים הדיפלומטיים הרשמיים שבין המדינות הפדרטיביות של מיקרונזיה לבין הרפובליקה של צ'ילה. היחסים הדיפלומטיים הרשמיים שבין המדינות הפדרטיביות של מיקרונזיה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מיקרונזיה לצ'ילה כוננו באופן רשמי ב-31 במרץ 1990. אזרחי צ'ילה שרוצים להיכנס, לבקר ולשהות במיקרונזיה אינם זקוקים לאשרה על מנת לעשות כן והם יכולים לעשות זאת באופן חופשי למשך שלושים ימים. לעומת זאת, אזרחי מיקרונזיה שרוצים להיכנס, לבקר ולשהות בצ'ילה זקוקים לאשרה על מנת לעשות כן. צ'ילה אינה מיוצגת במיקרונזיה, הן בדרג השגרירות והן בדרג הקונסולרי. צ'ילה האמינה את שגרירותה שבמנילה, בירת הפיליפינים הסמוכה, על מיקרונזיה. מיקרונזיה אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה
Lost and Found (שיר של איי קיו)

Lost and Found (בעברית: אבדות ומציאות) הוא שיר שבוצע על ידי הלהקה המקדונית איי קיו. השיר הוצא בהפצה דיגיטלית דרך Apple Music ב-11 במרץ 2018, יחד עם גרסת הקריוקי שלו. הקליפ הרשמי פורסם במקביל בערוץ היוטיוב הרשמי של האירוויזיון. השיר ייצג את מקדוניה באירוויזיון 2018. השיר התחרה בחצי הגמר הראשון, שנערך ב-8 במאי 2018 בליסבון, בירת פורטוגל. השיר סיים במקום ה-18 (מקום אחד לפני זה האחרון) בחצי הגמר שלו עם 24 נקודות בלבד.זהו המיקום הנמוך ביותר אליו הגיעה המדינה בתחרויות האירוויזיון בהן השתתפה. סרטון השיר "Lost and Found" באתר יוטיוב "Lost & Found – Single by Eye Cue". Apple Music. נבדק ב-17 במרץ 2018. {{cite web}}: (עזרה) "Eye Cue - Lost And Found - F.Y.R. Macedonia - Official Music Video - Eurovision 2018". YouTube. נבדק ב-17 במרץ 2018. {{cite web}}: (עזרה) Jordan, Paul (13 בפברואר 2018). "It's Eye Cue for F.Y.R. Macedonia in 2018!". eurovision.tv. Eurovision. נבדק ב-13 בפברואר 2018. {{cite web}}: (עזרה) www.muzichkiregistar.com
צ'מפוס

צ'מפוס (שם מדעי: Chamops) הוא סוג של לטאה קדומה שחיה בקרטיקון העליון לפני 66 מיליון שנה. מאובניה נמצאו בתצורת הל קריק, מונטנה ותוארו ביד עותניאל צ'ארלס מארש בשנת 1892. בסוג נכלל מין אחד - Chamops segnis. לטאה זו השתייכה לקבוצה הנכחדת "Polyglyphanodontia". היא הגיעה לאורך חצי מטר ולמשקל 2 ק"ג בממוצע. הוא היה דומה ללטאת טגו ובעלת חוטם מעוגל יחסית, בניגוד לשאר הלטאות מקבוצה זו. ככל הנראה הייתה ציידת של חרקים וזוחלים קטנים ממנה. הצ'מפוס היה אחד מבני משפחת "Chamopsiidae", אשר חיה בחצי הכדור הצפוני, אם כי אולי נמצאו שרידים שלהם גם באמריקה הדרומית ובקרבת העיר א-רשידיה שבמרוקו. כל בני המשפחה נכחדו בהכחדת הקרטיקון. בעבר סברו שהלטאות הקרובות ביותר אליו הם הטגואיים מאמריקה הדרומית אך כיום חוקרים רבים רואים בהם קרובים רחוקים של האיגואנות ושל דמויי איגואנה. לטאה זו הופיעה בסדרה הכוכב דינוזאור לצד פרטי נות'רוניכוס. צ'מפוס, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
Start.ru

שירות הווידאו Start.ru (ברוסית: Видеосервис START) היא חברה רוסית, שמושבה במוסקבה. הוקמה בשנת 2017 על ידי חברת Yellow, Black and White Group. עיקר פעילות החברה הוא במתן שירותי צפייה ישירה בשיטת OTT של ספריית סרטים ותוכניות טלוויזיה, שחלק מהם תוכן מקורי, תמורת מינוי חודשי. החברה נמצאת בבעלות חברת Digital Media Holding. השירות מיועד לצופים דוברי רוסית ברוסיה ומחוצה לה, בעיקר מישראל, קנדה, ארצות הברית וגרמניה. ההבדל העיקרי בין START לשירותים דומים אחרים הוא הקרנה בלעדית של סרטים ותוכניות טלוויזיה בהפקה עצמאית. בנוסף, ספריית הווידאו Start.ru מציגה באופן בלעדי סדרות דרמה, מדע בדיוני ופעולה בהפקה עצמאית. את שירותי החברה ניתן לצרוך באמצעות אתר האינטרנט שלה ובמכשירים נוספים הכוללים כונני Blu-ray, מחשבי לוח, טלפונים חכמים, טלוויזיות חכמות, קופסאות סטרימינג וקונסולות משחקים כגון: Xbox One, PlayStation 4, Wii U, Xbox 360 ו-PlayStation 3. "הזרמה" ברזולוציית 4K דורשת מכשיר ומסך התומכים ברזולוציה עם HDCP. החברה רכשה זכויות יוצרים מאולפני YBW Group על תכניה ובכך קיבלה את הזכות להקרינם בשירותיה. במסגרת שיתוף פעולה זה, כל תוכני האולפנים משודרים בשרתי החברה אשר גם עזרה בהפקת סדרות מקור. החל מ-2018 מממנת החברה הפקות תוכן מקורי שמשודרות דרכה. בדומה למקבילתה האמריקאית, נטפליקס, בשרתיה קיימים שני סוגים של כותרים המזוהים כ"תוכן מקורי"; סדרות וסרטים שלא הופקו על ידי החברה, אך משודרים באופן בלעדי בשירות הסטרימינג שלה. הסוג השני הוא תוכן מקורי לגמרי, המופק ומשודר באתריה, כמו הסדרה "טובים מאיתנו". בניגוד לנהוג אצל נטפליקס, החברה אינה נוהגת להוציא את כל הפרקים באותו הזמן, במה שמעודד את הצופים לבצע צפיית בינג', אלא מדי כמה ימים. באוקטובר 2020, חברת MegaFon רכשה 33.8% ממניות חברת Digital Media Holding, הבעלים של START. טובים מאיתנו (2017) חסרי בושה (2018) לאפסי (2018) מחוץ למשחק (2018) בכלוב (2019) וזה הכל רוברט (2019) שרלוק ברוסיה (2020) האיש הטוב (2020) גושה (2020) הערפדים של מרכז רוסיה (2021) דצמבר (2022) קראמורה (2022) שתי גבעות (2022) דברי ימי המהפכה הרוסית (2024) מדיה וקבצים בנושא Start.ru בוויקישיתוף אתר האינטרנט הרשמי של Start.ru Start.ru, ברשת החברתית פייסבוק Start.ru, ברשת החברתית אקס (טוויטר) Start.ru, ביישום טלגרם Start.ru, ברשת החברתית אינסטגרם Start.ru, ברשת החברתית טיקטוק Start.ru, ברשת החברתית VK Start.ru, סרטונים בערוץ היוטיוב Start.ru, ברשת החברתית Odnoklassniki.ru «МегаФон» станет совладельцем видеосервиса Start